Facebook’da begona fotosuratlarni o‘chirish imkonini beruvchi xatolik aniqlandi

Hindistonlik dasturchi Laksman Mutiya Facebook xavfsizlik tizimida har qanday foydalanuvchi tomonidan joylangan fotosuratlarni o‘chirib tashlash imkonini beruvchi xatolikni aniqladi, deya xabar bermoqda “Rossiyskaya gazeta”.

Ushbu muammo shundan iborat ediki, Facebook ishlatadigan Graph API dvijokida ma’lumotlardan foydalanish uchun ruxsat noto‘g‘ri sozlangan edi. Natijada ma’lum bir so‘rov yuborish orqali ijtimoiy tarmoqning bir foydalanuvchisi boshqa birov yuklagan fotosuratni o‘chirishi mumkin edi.
O‘z topilmasi uchun Laksman Mutiya Facebook’dan 12 500 dollar miqdorida mukofotga ega bo‘ldi.
Ayni paytda tizimdagi “bag” allaqachon yopilgan.